Document ID: 32004R0013

Kommissionens forordning (EF) nr. 13/2004
af 8. december 2003
vedrørende fastlæggelse af den i artikel 3, litra d) i Rådets forordning (EØF) nr. 1108/70 nævnte fortegnelse over sejlbare vandveje med maritim karakter
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1108/70 af 4. juni 1970 om indførelse af bogføring af de udgifter, der er forbundet med infrastrukturerne for transporter med jernbane, ad landeveje og sejlbare vandveje(1), senest ændret ved akten vedrørende Østrigs, Finlands og Sveriges tiltrædelse, særlig artikel 3, litra d), og
ud fra følgende betragtninger:
(1) Kommissionens forordning (EØF) nr. 281/71 af 9. februar 1971 vedrørende fastlæggelse af den i artikel 3, litra e) i Rådets forordning (EØF) nr. 1108/70 af 4. juni 1970 nævnte fortegnelse over sejlbare vandveje med maritim karakter(2) er blevet ændret væsentligt ved flere lejligheder(3). Forordningen bør af klarheds- og rationaliseringshensyn kodificeres.
(2) Ifølge forordning (EØF) nr. 1108/70 bogføres infrastrukturudgifterne for forskellige infrastrukturkategorier ikke. Dette gælder bl.a. visse sejlbare vandveje med maritim karakter, som Kommissionen skal opstille en fortegnelse over.
(3) Ved opstillingen af denne fortegnelse bør der tages hensyn til den del af trafikken, som falder på ikke søgående transport på sejlbare vandveje med maritim karakter, eller til den betydning, som indførelsen af en bogføring af infrastrukturudgifterne kan have for disse vandveje under det synspunkt, at der skal indføres et tarifsystem for benyttelsen af infrastrukturerne -
UDSTEDT FØLGENDE FORORDNING:
Artikel 1
Den i artikel 3, litra d), i forordning (EØF) nr. 1108/70 nævnte fortegnelse over sejlbare vandveje med maritim karakter findes i bilag I til nærværende forordning.
Artikel 2
Forordning (EØF) nr. 281/71 ophæves.
Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag III.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. december 2003.

Labels: 8